Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
2 ก.พ. 2559

เริ่มมีสัญญาณ Sector Rotation มาที่กลุ่มหุ้นขนาดกลางมากขึ้น
ดัชนี SET อยู่ที่ 1,293.74 จุด -3.60 จุด -0.28% ปริมาณซื้อขาย 20,079 ลบ.
แนวรับ :  1,285 แนวต้าน :  1,313 / 1,320
 
สรุปทิศทางและแนวโน้มตลาด
SET เคลื่อนไหวแคบกรอบ 1,286-1,300 จุด…: การปรับลดลงของราคาน้ำมัน และตลาดหุ้นภูมิภาค กดดันหุ้นกลุ่มพลังงาน มอง SET เคลื่อนไหว “พักฐาน” ในกรอบ 1,286-1,300 จุด ขณะที่ระยะสัปดาห์ยังลุ้นการปรับสูงขึ้นต่อไปที่ 1,320 จุด
…เริ่มมีสัญญาณ Sector Rotation ไปที่กลุ่มโรงพยาบาล และโรงแรม: แม้มีแรงขายหุ้นกลุ่มธนาคารขนาดใหญ่อย่าง SCB KTB เข้ามาเร็วกว่าที่คาดการณ์ไว้ในช่วงเช้าวันนี้ แต่ยังมอง Outperform ระยะสัปดาห์ต่อไป ด้วย Valuation ที่ถูกของ SCB ใกล้เคียงปี 51 และปันผลสูง 5% ของ SCB ขณะที่เริ่มมีสัญญาณ Sector Rotation ไปยังกลุ่มหุ้นที่คาดการณ์ผลการดำเนินงานออกมาดีในกลุ่มโรงพยาบาล โรงแรม Micro Finance และอสังหาฯ ดังนี้:-
กลุ่มโรงพยาบาล: “ซื้อ” CHG (ต้าน 2.66/2.80) ผลการดำเนินงานเติบโตเด่น จากปีก่อน และ ใน ไตรมาส 4/58 และเติบโตเด่น 26% ปี 59 จากการขยายโรงพยาบาลต่อเนื่อง และ “ซื้อ” BH (ต้าน 237/250) คาดการณ์กำไรเติบโตดี จากปีก่อน ราคาหุ้นฟื้นตัวยกฐาน
กลุ่มโรงแรม: ราคา CENTEL (ต้าน 41.25) MINT (ต้าน 34.25/36.5) พักฐาน 8-11% ในช่วงเดือน ม.ค.ที่ผ่านมา ใกล้แนวรับทางเทคนิคแล้ว ขณะที่คาดการณ์กำไร ไตรมาส4/58-59 ออกมาดี เนื่องจากเป็นช่วง High Season ของธุรกิจโรงแรม ขณะที่ MINT มีกำไรจากการขาย Villa ที่ภูเก็ตด้วย
กลุ่ม Micro Finance: “ซื้อ” SAWAD MTLS คาดการณ์กำไรเติบโตแกร่ง จากปีก่อน จากการเติบโตสินเชื่อ, NIM ขยายตัว, ขณะที่ NPL ยังไม่ใช่ปัญหา รวมไปถึง “ซื้อ” GL การขยายธุรกิจในกัมพูชา เป็นปัจจัยหนุน Growth ต่อเนื่องในปี 59-60
กลุ่มอสังหาฯ: “ซื้อ” PS คาดการณ์กำไร 4Q15 เติบโตแกร่ง จากยอดโอนบ้านที่เร่งตัวรับมาตรการภาษีโอน และจำนองของรัฐบาล ขณะที่การปรับนโยบายปันผลส่งผลให้ PS ให้ผลตอบแทนจากเงินปันผลสูง 3.9% สำหรับกำไร 2H15 และ 6.6% สำหรับกำไรปี 2016
 
หุ้นที่น่าสนใจทางเทคนิค
ORI “ซื้อ” ราคาหุ้นแกว่งยกฐานสูงขึ้นพร้อมปริมาณการซื้อขายเริ่มสูงขึ้น สอดคล้องกับ MACD ที่เป็นบวก และ DI+ ชี้ขึ้น เป็นจังหวะซื้อเก็งกำไร มีแนวต้านแรกที่ 14.20 บาท และแนวต้านถัดไปที่ 14.90 บาท
DTAC “ซื้อ” ราคาหุ้นเริ่มดีดขึ้นต่อหลังพักฐาน พร้อมปริมาณการซื้อขายเพิ่มสูงขึ้น สอดคล้องกับเครื่องมือ ADX และ DI- ชี้ลงเป็นสัญญาณการฟื้นตัว เป็นจังหวะซื้อเก็งกำไร มีแนวต้านแรกที่ 35.50 บาท ผ่านได้มีเป้าหมายตามกรอบถัดไปที่ 37.50 บาท
PS “ซื้อ” ราคาหุ้นแกว่งขึ้นต่อหลังพักตัว พร้อมปริมาณการซื้อขายเริ่มสูงขึ้น สอดคล้องกับเครื่องมือ DI+ ตัด ADX ขึ้น และ MACD กลับเป็นบวก เป็นจังหวะซื้อเก็งกำไร มีแนวต้านแรกที่ 27.00 บาท และถัดไปที่ 29.00 บาท
 
 